Tekst til Hornbæk plantage, Hornbæk

Naturfællesskaber: Hornbæk plantage, Hornbæk

Hornbæk plantage ligger øst for Hornbæk Havn og byder på en varieret og vild skov.

Man ankommer ved Planetvej 4, 3100 Hornbæk.

Der er mange parkeringspladser ved DCU Camping Hornbæk.

Der er ikke nogen handicapparkeringsplads.

På parkeringspladsen er der fast underlag med grus.

Der er en overgang til asfalt.

I receptionen kan man låne en nøgle til handicaptoilettet.

Der er et lille, vinklet trin op til fliserne foran receptionen.

Ved siden af receptionen er der bordebænkesæt placeret på småsten.

Bordene er 73 cm høje og bænkene er 43 cm høje.

Ruten er 3 kilometer lang.

Ved starten af ruten er der en overgang fra asfalt til grus.

Lidt nede af stien er et hus med et handicaptoilet, som kan benyttes med nøgle.

Foran toiletbygningen er der en overgang fra grus til fliser.

Døren ind til handicaptoilettet måler 85 cm indvendigt.

Der er en lille kant ind til handicaptoilettet.

Der er håndtag ved siden af toilettet, og god plads.

Herfra går man tilbage til grusstien.

Der er et skilt, med kort over Hornbæk Plantage.

Når man kommer til det røde hus, skal man tage stien til højre.

Der er en overgang fra grussti til en fast jordsti.

Når stien deler sig, skal man fortsætte ligeud.

I skoven findes der både rådyr, ræve, egern og enkelte skovmår.

Efter 1,1 kilometer er der en bænk hvor man kan hvile sig.

Bænken er 45 cm høj. Der er ryglæn på bænken.

Det vrimler med svampe i skovbunden om efteråret. Der er spiselige og giftige svampe. Man kan for eksempel finde kantareller eller rørhatte.

Efter 1,4 kilometer er der igen en bænk hvor man kan hvile sig.

Bænken er 45 cm høj og med ryglæn.

Man skal tage stien til venstre efter bænken.

Der kan være blade og kviste på stien.

Der er en lille stigning halvvejs på ruten.

Der er en lille, fast jordsti med græs, der fører til en shelter.

Man kan nyde medbragt mad på et bordebænkesæt ved shelteren.

Bordet er 70 cm højt. Bænkene er 45 cm høje.

Tag stien til venstre lige efter shelteren.

Efter 2,2 kilometer er der igen mulighed for hvil på en bænk.

Bænken er 45 cm høj og har ryglæn.

Hold til højre af stien efter bænken.

Fortsæt ligeud tilbage mod det røde hus.

Drej til venstre ved det røde hus.

Tag stien tilbage til parkeringspladsen.

God tur.